**Saúl Ñíguez Esclápez** (talaffuzi: *Saul Niges Esklapes*; 1994-yil 21-noyabrda Ispaniyada tugʻilgan) — „Atletico Madrid" futbol klubining yarim himoyachisi hisoblanadi.

Klublardagi faoliyati
---------------------

Saúl Ñíguez „Real Madrid" jamoasidan „Atletico Madrid" jamoasiga futbolchi sifatida qabul qilingan. 2011-yilning 10-aprelida „Extremadura" futbol klubiga qarshi uchrashuvda jamoa tarkibida debyut qilgan. 2012-yil 8-mart kuni Saúl Ñíguez „Atletico Madrid" futbol klubi safida „Beşiktaş" futbol klubiga qarshi bahsning 6-daqiqasida maydonga kiritildi hamda jamoa safida debyut qilgan. Uning asosiy jamoada navbatdagi oʻyini 2012-yilning 20-sentabr kunida „Hapoel" futbol klubi bilan uchrashuvda boʻlib oʻtgan.

2013-yilning 20-iyulida Saúl Ñíguez „Real Madrid" futbol klubidan „Rayo Vallecano" futbol klubiga shartnoma bilan yuborildi va u yerda bir mavsumlik faoliyatini davom ettirdi.

2015-yilning 7-fevralida „Real Madrid" derbisida Saúl Ñíguez jarohat olgan oʻyinchi Kokening o‘rniga maydonga tushdi va o‘n daqiqadan so‘ng jamoasining ikkinchi golini kiritishga muvaffaq boʻldi. Soʻngra, oʻyinning yakunida uning jamoasi g‘alaba qozondi. 2016-yilning 27-aprelida Saúl Ñíguez „Bayern Munich" futbol klubiga qarshi Chempionlar ligasi yarim finalining birinchi o‘yinida yagona golni kiritishni uddasidan chiqdi. 2017-yilning 18-aprelida Saúl Ñíguez Chempionlar ligasi chorak final javob o‘yinida „Leicester City" futbol klubi darvozasiga yana bir navbatdagi golini kiritishni muvaffaqiyatli tarzda amalga oshirdi.

2017-yilning 1-iyulida Saúl Ñíguez „Atletico" futbol klubi bilan 9 yillik yangi shartnoma imzoladi. 2019-yilning 18-avgust kuni Saul „Getafe" futbol klubiga qarshi klubdagi 250-uchrashuvini o‘tkazdi.

2020—2021-yilgi mavsum yakunida esa Saúl Ñíguez „Atlético Madrid" futbol klubidagi faoliyati davomida ilk bor Ispaniya chempioniga aylandi.

Xalqaro faoliyati
-----------------

Saúl Ñíguez Ispaniyaning turli yoshlar jamoalarida oʻynagan. Xususan, Ispaniya terma jamoasi tarkibida va 2012-yilda 19 yoshgacha boʻlgan yosh toifasida Yevropa chempioni boʻldi. 2017-yilda Saúl Ñíguez  yoshlar oʻrtasidagi Yevropa chempionatida kumush medalni qoʻlga kiritdi. Ushbu turnirda Saúl Ñíguez ham 5 ta gol kiritib eng yaxshi toʻpurarga aylandi. Shuningdek, 2018-yilning 8-sentabrida Angliyaga qarshi oʻyinda UEFA Millatlar ligasida Ispaniya terma jamoasi safida debyut golini kiritdi.

Shaxsiy hayoti
--------------

Saúl Ñíguezning katta akalari Honey va Aaron ham futbolchi boʻlib, mos ravishda Ispaniyaning „Elche"va Malayziyaning „Johor" klublarida faoliyat olib borishgan.

Saúl Ñíguezning rafiqasining ismi Amaia Salamanca boʻlib, ularning Africa ismli qizi bor.

Statistika
----------

| Jamoa   | Mavsum | Liga | Milliy kubok | Liga kubogi | Jami |
| --- | --- | --- | --- | --- | --- |
| Oʻyin | Gol | Oʻyin | Gol | Oʻyin | Gol | Oʻyin | Gol |
| Atlético Madrid B | 2010—2011 | 22 | 1 | — | — | 22 | 1 |
| 2011—2012 | 22 | 1 | — | — | 22 | 1 |
| 2012—2013 | 26 | 6 | — | — | 26 | 6 |
| Jami | 70 | 8 | 0 | 0 | 0 | 0 | 70 | 8 |
| Atlético Madrid | 2011—2012 | 0 | 0 | 0 | 0 | — | 1 | 0 |
| 2012—2013 | 2 | 0 | 2 | 0 | — | 11 | 0 |
| 2014—2015 | 24 | 4 | 4 | 0 | — | 35 | 4 |
| 2015—2016 | 31 | 4 | 4 | 2 | — | 48 | 9 |
| 2016—2017 | 33 | 4 | 8 | 1 | — | 53 | 9 |
| 2017—2018 | 36 | 2 | 5 | 0 | — | 56 | 6 |
| 2018—2019 | 33 | 4 | 3 | 0 | — | 45 | 6 |
| Jami | 241 | 26 | 29 | 3 | 0 | 0 | 356 | 43 |
| Rayo Vallecano (ijara) | 2013—2014 | 34 | 2 | 3 | 0 | — | 37 | 2 |
| Chelsea | 2021—2022 | 10 | 0 | 3 | 1 | 4 | 0 | 23 | 1 |
| Umumiy faoliyatida | 355 | 36 | 35 | 4 | 4 | 0 | 486 | 54 |

Manbalar
--------

1. ↑  „Atlético B win in Extremadura".  Atlético Fans (11-aprel 2011-yil). 12-dekabr 2012-yilda asl nusxadan arxivlandi.
2. ↑  „Saúl Ñíguez debuta con el Atlético" (es).  Marca (8-mart 2012-yil). 12-dekabr 2012-yilda asl nusxadan arxivlandi.
3. ↑  „Match Report: Hapoel Tel Aviv 0-3 Atletico — Goal.com". 3-iyul 2018-yilda asl nusxadan arxivlandi. Qaraldi: 24-sentabr 2012-yil.
4. ↑  „Atlético Madrid 4–0 Real Madrid" (en).  BBC Sport (7-fevral 2015-yil). 6-aprel 2015-yilda asl nusxadan arxivlandi. Qaraldi: 6-mart 2021-yil.
5. ↑  „Slick Atlético inflict more Spain pain on Bayern" (en).  UEFA (27-aprel 2016-yil). 6-yanvar 2018-yilda asl nusxadan arxivlandi. Qaraldi: 6-mart 2021-yil.
6. ↑  *McNulty, Phil* „Leicester City 1–1 Atlético Madrid" (en).  BBC Sport (18-aprel 2017-yil). 20-sentabr 2020-yilda asl nusxadan arxivlandi. Qaraldi: 6-mart 2021-yil.
7. ↑  „Saul Niguez to stay with Atletico Madrid for nine more years" (en).  BBC Sport (1-iyul 2017-yil). 5-mart 2021-yilda asl nusxadan arxivlandi. Qaraldi: 6-mart 2021-yil.
8. ↑  „Atlético 1–0 Liverpool: Saúl Ñíguez gives Simeone's side advantage" (en).  УЕФА (18-fevral 2020-yil). Qaraldi: 6-mart 2021-yil.